CELEX: 32014R1273
Language: et
Date: 2014-11-28 00:00:00
Title: Komisjoni rakendusmäärus (EL) nr 1273/2014, 28. november 2014 , millega muudetakse 223. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

29.11.2014   
            
            
               ET
            
            
               Euroopa Liidu Teataja
            
            
               L 344/16
            
         KOMISJONI RAKENDUSMÄÄRUS (EL) nr 1273/2014,
   28. november 2014,
   millega muudetakse 223. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 1,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               19. novembril 2014 kiitis ÜRO Julgeolekunõukogu heaks kahe üksuse lisamise Al-Qaida sanktsioonide komitee nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist.
            
         
               (3)
            
            
               Seega tuleks määruse (EÜ) nr 881/2002 I lisa vastavalt ajakohastada.
            
         
               (4)
            
            
               Käesoleva määrusega kehtestatud meetmete tõhususe tagamiseks peaks käesolev määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2014
      
         
            Komisjoni nimel
         
         
            presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisasse pealkirja „Juriidilised isikud, rühmitused ja üksused” alla lisatakse järgmised kanded:
      
                  a)
               
               
                  
                     „Ansar Al Charia Derna (teiste nimedega a) Ansar al-Charia Derna; b) Ansar al-Sharia Derna; c) Ansar al Charia; d) Ansar al-Sharia; e) Ansar al Sharia). Muu teave: a) tegutseb Liibüas Darnah's ja Jebel Akhdaris; b) toetusvõrgustik Tuneesias. Artikli 2a lõike 4 punktis b osutatud kuupäev: 19.11.2014.”
                  
               
            
                  b)
               
               
                  
                     „Ansar Al Charia Benghazi (teiste nimedega a) Ansar al Charia; b) Ansar al-Charia; c) Ansar al-Sharia; d) Ansar al-Charia Benghazi; e) Ansar al-Sharia Benghazi; f) Ansar al Charia in Libya (ASL); g) Katibat Ansar al Charia; h) Ansar al Sharia). Muu teave: a) tegutseb Liibüas Benghazis; b) toetusvõrgustik Tuneesias. Artikli 2a lõike 4 punktis b osutatud kuupäev: 19.11.2014.”